Zimbabwiër vat voertuig op motorskou | Maroela Media
Zimbabwiër vat voertuig op motorskou
'n Zimbabwiër wat met 'n nuwe Ford Ranger tydens 'n motorskou weggery het, sal in Junie op 'n aanklag van diefstal in die hof verskyn. Foto: autocarinformation.com
ŉ Lid van ŉ klein opposisie splinterparty in Zimbabwe het glo met een van die nuutste voertuie weggery, wat onlangs op ŉ motorskou uitgestal is. Volgens staatsaanklaers sal die man in Junie op ŉ aanklag van diefstal in die hof verskyn.
Die polisie het Aaron Muzungu (38) in hegtenis geneem nadat hy meer as 1 300 kilometers met die nuwe Ford Ranger afgelê het. Muzungu het glo gesê hy wou graag die bakkie koop. Hy het in die voertuig gaan sit en die bakkie se sleutels in die aansluiter gekry.
Volgens die polisie was daar na bewering nie ŉ hoë vlak van sekuriteit by die skou nie. Verder was die Ford-agente glo besig met ŉ skemerkelkiepartytjie en het harde musiek gespeel toe die voorval plaasgevind het. – Sapa
Nog aardgas in Mosambiek gevind
Vrou, seun aangekla vir sameswering tot moord